**Kissing Something or Someone in Shul**

Rabbi Michael Taubes

**.1שמות פרשת שמות פרק ד**

(כז) וַיֹּאמֶר יְקֹוָק אֶל אַהֲרֹן לֵךְ לִקְרַאת מֹשֶׁה הַמִּדְבָּרָה וַיֵּלֶךְ וַיִּפְגְּשֵׁהוּ בְּהַר הָאֱלֹהִים וַיִּשַּׁק לוֹ:

**.2ספורנו שמות פרשת שמות פרק ד**

(כז) וישק לו. כמנשק דבר קדוש, כענין וישקהו, ויאמר הלא כי משחך ה' על נחלתו לנגיד (ש"א י, א):

**.3שמואל א פרק י**

(א) וַיִּקַּח שְׁמוּאֵל אֶת פַּךְ הַשֶּׁמֶן וַיִּצֹק עַל רֹאשׁוֹ וַיִּשָּׁקֵהוּ וַיֹּאמֶר הֲלוֹא כִּי מְשָׁחֲךָ יְקֹוָק עַל נַחֲלָתוֹ לְנָגִיד:

**.4שמות רבה (וילנא) פרשת שמות פרשה ה**

א [ד, כז] ויאמר ה' אל אהרן לך לקראת משה המדברה – …אמרו רבותינו ז"ל כל נשיקות של תפלות הן, חוץ מג', נשיקה של גדולה, נשיקה של פרישות, נשיקה של פרקים, נשיקה של גדולה שנא' (שמואל א' י) ויקח שמואל את פך השמן ויצק על ראשו וישקהו, נשיקה של פרישות (רות א) ותשק ערפה לחמותה, נשיקה של פרקים שנאמר וילך ויפגשהו בהר האלהים וישק לו, וי"א אף נשיקה של קריבות אין בה גנאי, שנאמר (בראשית כט) וישק יעקב לרחל שהיתה קרובתו…

**.5רות פרק א**

(יד) וַתִּשֶּׂנָה קוֹלָן וַתִּבְכֶּינָה עוֹד וַתִּשַּׁק עָרְפָּה לַחֲמוֹתָהּ וְרוּת דָּבְקָה בָּהּ:

**.6בראשית פרשת ויצא פרק כט**

(י) וַיְהִי כַּאֲשֶׁר רָאָה יַעֲקֹב אֶת רָחֵל בַּת לָבָן אֲחִי אִמּוֹ וְאֶת צֹאן לָבָן אֲחִי אִמּוֹ וַיִּגַּשׁ יַעֲקֹב וַיָּגֶל אֶת הָאֶבֶן מֵעַל פִּי הַבְּאֵר וַיַּשְׁקְ אֶת צֹאן לָבָן אֲחִי אִמּוֹ:

(יא) וַיִּשַּׁק יַעֲקֹב לְרָחֵל וַיִּשָּׂא אֶת קֹלוֹ וַיֵּבְךְּ:

**.7תהלים פרק לה**

(י) כָּל עַצְמוֹתַי תֹּאמַרְנָה יְקֹוָק מִי כָמוֹךָ מַצִּיל עָנִי מֵחָזָק מִמֶּנּוּ וְעָנִי וְאֶבְיוֹן מִגֹּזְלוֹ:

**.8מדרש תהלים (שוחר טוב; בובר) מזמור לה**

[ב] …כל עצמותי תאמרנה ה' מי כמוך, אמר לו הקב"ה דוד מה אתה עושה לי, אמר לו אני אשבחך בכל אבריי…בחזה שימת ציצית כנגד הלב כל זמן שאני קורא את שמע, שנאמר והיו הדברים האלה אשר אנכי מצוך היום על לבבך (דברים ו ו), מאחריי ומלפניי השלכתי הטלית, שתי כנפות לאחור, ושתי כנפות לפנים…יד שמאל אני קושר בה תפילין של יד, ובה אני אוחז ציציותי בזמן קריאת שמע…

**.9דברים פרשת ואתחנן פרק ו**

(ו) וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ:

**.10הגהות מיימוניות הלכות ציצית פרק ג**

[פ] במדרש שוחר טוב כל עצמותי תאמרנה אמר דוד לפני הקב"ה אני אשבחך בכל איברי ומקיים בהם מצוה עד בחזה אני משים הציצית כנגד הלב כל זמן שאני קורא ק"ש שנאמר והיו הדברים האלה אשר אנכי מצוך היום על לבבך על יד שמאלית בה אני קושר תפילין של יד ובה אני אוחז ציצית בזמן ק"ש הרי שהמצוה לאחוז הציצית בידו השמאלית כנגד לבו בזמן ק"ש ע"כ:

**.11ספר אבודרהם דיני קריאת שמע**

…ונוהגין מקצת אנשים כשאומרים וקשרתם לאות על ידך למשמש בתפילין של יד. וכשאומרים והיו לטוטפות בין עיניך למשמש בתפילין של ראש. וכשאומרים והיה לכם לציצית למשמש בציציות, אבל רב נטרונאי כתב האוחז ציציותיו בידו כשקורא ק"ש יהירות הוא שכל דבר שאין האדם מחוייב בו ועושה אותו ברבים במדת חסידות וכל העם אינם עושים אותו הוא מתחזי כיוהרא…

**.12אורחות חיים חלק א הלכות ציצית**

לב. אמר רב נטרונאי גאון ז"ל האוחז בציציות בידו כשהוא קורא את שמע יתירותא היא וכן כתב רב משה גאון ז"ל וביאר עוד וכי מאחר שהתבונן בציציותיו בשעת עטיפתו ובירך עליהם לאחר כן למה אוחזן בידו אלא מעתה כשיגיע לוקשרתם צריך נמי לאחוז בידו תפליו וא"ת יאחוז כשיגיע לוכתבתם צריך לבא ולהניח ידו על מזוזתו הילכך העושה כך צריך ללמדו ולהשביעו שלא יעשה כן עכ"ל:

**.13תשובות הגאונים - שערי תשובה סימן פח**

רב האיי ז"ל

וששאלתם אם צריך לאחוז אדם בציציותיו או לא דבר זה לא על דרך חכמים ותלמידי' הוא זה דרך יהירות הוא וכי מאחר שהתבונן בציציותיו בשעת עטיפתו וברך עליהן לאחר מכאן למה אוחזין בידו אלא מעתה כשמגיע וקשרתם צריך נמי לאחוז בתפילין וא"ת יאחוז כשמגיע וכתבתם צריך לבוא לביתו ולהניח ידו על מקום מזוזה הילכך העושה כן צריך ללמדו ולהסביר לו שלא יעשה. ואנן חזי לן התינח מזוזה דליתיה גביה אלא ציציות אין מעיין בהו וממשמש בהו בעת ק"ש שיש שם מצותו שפיר דמי ומה איכפת לן ואי אמרת דילמא טריד כיון דמצותה היא לא טריד בהו אבל ודאי אי ידעי' דטריד במשמוש ידיו שפיר דמי לממנע יתיה שהרי אין לקרוץ ולא לרמוז ולא להורות באצבעותיו…

**.14תלמוד בבלי מסכת סוכה דף מב עמוד א**

תנו רבנן: קטן היודע לנענע - חייב בלולב, להתעטף - חייב בציצית…

**.15מרדכי מסכת סוכה פרק לולב הגזול**

[רמז תשסג]

…יודע להתעטף בציצית אביו לוקח לו טלית לא סוף דבר להתעטף אלא להשליך שתי כנפות לאחוריו ושתי כנפות לפניו ואוחז בציצית כשורה בשעת ק"ש…

**.16שולחן ערוך אורח חיים הלכות ציצית סימן יז**

סעיף ג

קטן היודע להתעטף, אביו צריך ליקח לו ציצית לחנכו. הגה: ודוקא כשיודע לעטוף שני ציציות לפניו ושנים לאחריו (הגהות מיימוני פ"ג), ויודע לאחוז הציצית בידו בשעת ק"ש (מרדכי סוף פרק לולב הגזול).

**.17שולחן ערוך אורח חיים הלכות ציצית סימן כד**

סעיף ב

מצוה לאחוז הציצית ביד שמאלית כנגד לבו בשעת קריאת שמע, רמז לדבר והיו הדברים האלה וגו' על לבבך (דברים ו, ו).

**.18מגן אברהם סימן כד**

א לאחוז הציצי'. בין קמיצה לזרת (ברכות רמ"מ) כשיגיע לפ' ציצית יקחם גם ביד ימין ויביט בהם ויהיו בידו עד שיגיע לנאמנים ונחמדים לעד ואז ינשק הציצית ויסירם מידו (כתבי האר"י):

**.19משנה ברורה סימן כד**

(ד) ביד שמאלית - כתוב בכתבי האר"י ז"ל שיאחזם בין קמיצה לזרת וכשיגיע לפרשת ציצית יקחם גם ביד ימין ויביט בהם ויהיו בידו עד שמגיע לנאמנים ונחמדים לעד ואז ינשק הציצית ויסירם מידו:

(ה) על לבבך - והלב הוא בשמאל. ומצוה זו מציל האדם מן החטא דכתיב ולא תתורו וגו' למען תזכרו וגו' והייתם קדושים…

**.20במדבר פרשת שלח פרק טו**

(לט) וְהָיָה לָכֶם לְצִיצִת וּרְאִיתֶם אֹתוֹ וּזְכַרְתֶּם אֶת כָּל מִצְוֹת יְקֹוָק וַעֲשִׂיתֶם אֹתָם וְלֹא תָתוּרוּ אַחֲרֵי לְבַבְכֶם וְאַחֲרֵי עֵינֵיכֶם אֲשֶׁר אַתֶּם זֹנִים אַחֲרֵיהֶם:

(מ) לְמַעַן תִּזְכְּרוּ וַעֲשִׂיתֶם אֶת כָּל מִצְוֹתָי וִהְיִיתֶם קְדֹשִׁים לֵאלֹהֵיכֶם:

**.21ספר המנהיג דיני תפילה עמוד עו**

…ומנהג להגבי' כנפי הטלית להראות הציצית באומ' והיה לכם לציצית וראית' אותו לזיכרון תרי"ג מצות לציצית לשון מציץ מן החרכי', למען תזכרו…

**.22ספר מצוות קטן מצוה כח**

להסתכל בציצית דכתיב (במדבר ט"ו) וראיתם אותו…

**.23ספר היראה**

…וכשיגיע ל"וראיתם אותו" יעיין בציציתיו…

**.24ספר חרדים מצוות עשה פרק ב**

מצות עשה מן התורה התלויות בעינים ואפשר לקיימן בכל יום:

(א) להסתכל בציצית דכתיב וראיתם אותו וזכרתם כו' ראייה מביאה לידי זכירה וזכירה מביאה לידי עשיה, ממנין תרי"ג לסמ"ק ורשב"ץ:

**.25שולחן ערוך אורח חיים הלכות ציצית סימן כד**

סעיף ד

יש נוהגין להסתכל בציצית כשמגיעים לוראיתם אותו (במדבר טו, לט) וליתן אותם על העינים, ומנהג יפה הוא וחבובי מצוה. הגה: גם נוהגים קצת, לנשק הציצית בשעה שרואה בם, והכל הוא חיבוב מצוה (ב"י).

**.26שו"ת רדב"ז חלק ג סימן תקעא (אלף)**

…עוד כי בשעת ק"ש צריך שיהיו כל הד' ציציות לפניו לקיים וראיתם אותו וזכרתם את כל מצות ה' שכל המקיים מצות ציצית כאלו מקבל פני השכינה…ובזמן שהד' ציצית לפניו יש רמז לזה שהרי ל"ב חוטין כפולים עולין ס"ד… וכן תמצא ס"ד תיבות מן דבר אל בני ישראל ועשו להם ציצית עד אני ה' אלהיכם לרמוז כאלו השכינה כנגדו וזהו שויתי ה' לנגדי תמיד. עוד אני אומר כי אפילו לפי שטת הרב ז"ל לתקן את יצר הרע צריך שיהיו לפניו שהרי סרסור הלב הם העינים דכתיב ולא תתורו אחרי לבבכם ואחרי עיניכם ואם הסרסור לא יראה הציציות איך יכנע הלב. הילכך מכל הני משמע כי בשעת ק"ש מיהת צריך שיהיו כל הציצית לפניו…

**.27בית יוסף אורח חיים סימן כד**

ה וכתב הר"ם מריקנט בסוף פרשת שלח לך כשמסתכל בציצית אז מסתכל בשתי ציציות שלפניו שבהם עשרה קשרים רמז להויות עכ"ל ואני שמעתי עוד שכל אחד מהציציות יש בו חמשה קשרים ושמנה חוטין כמנין אחד וכשמחבר שני ציציות שלפניו להסתכל בהם עולים כ"ו כמנין שם ההוי"הא:

**.28שולחן ערוך אורח חיים הלכות ציצית סימן כד**

סעיף ה

כשמסתכל בציצית מסתכל בשני ציציות שלפניו שיש בהם עשרה קשרים רמז להויות, וגם יש בהם ט"ז חוטים ועשרה קשרים, עולה כ"ו כשם הוי"ה.

**.29משנה ברורה סימן כד**

(ח) להויות - פי' לספירות שהם קשורים ואחודים זה בזה:

**.30שולחן ערוך אורח חיים הלכות קריאת שמע סימן סא**

סעיף כה

…וכשיאמר: וראיתם אותו ימשמש בב' ציציות שלפניו (וע"ל סי' כ"ד סעיף ה').

**.31מעשה רב הלכות פסוקי דזמרה וקריאת שמע ותפלה**

לט בק"ש אוחז ב' ציצית שלפניו ואינו מנשק כלל:

**.32חיי אדם חלק א כלל יא**

סעיף א

…ומצוה לאחוז בציצית ביד שמאלית כנגד לבו בשעת קריאת שמע להסתכל בציצית, כדי שיזכור כל המצות, שנאמר [במדבר טו, לט] וראיתם אותו וגו', שהראיה מביאה לידי עשיה, ולכן נוהגין להסתכל בהם כשמגיע לפסוק וראיתם אותו, ונותנין אותן על העינים ומנשקין אותן, משום חיבוב מצוה (סימן כ"ד):

**.33בן איש חי שנה ראשונה פרשת וארא**

כא. …כשיאמר "וראיתם אותו" יסתכל בציציות שבידו שני פעמים בזא"ז, ואחר כל פעם משתי הפעמים אלו יעבירם ע"ג עיניו. ובעת שמסתכל בהם יכוין מספר עין הוא חמשה הויו"ת וינשקם אח"כ. וכן באומרו "ואחרי עיניכם" יעבירם ע"ג עיניו וינשקם, ויש סוד בדבר הזה:

**.34קיצור שולחן ערוך סימן יז**

סעיף ז

קודם קריאת - שמע כשאומר והביאנו וכו' נוטל את הציצית בידו, ואוחזן בשעת קריאת - שמע ביד שמאל בין קמיצה לזרת כנגד לבו. וכשמגיע לויאמר שהיא פרשת ציצית, אוחזן גם בימינו, וכשאומר וראיתם אותו, נותנם על העינים, ומסתכל בהם ונושקן, ונוהגין שבכל פעם שאומר תיבת ציצית, נושקן, ואוחזן עד ונחמדים לעד, שאז נושקן ומניחן מידיו.

**.35שולחן ערוך אורח חיים הלכות ברכות השחר ושאר ברכות סימן נא**

סעיף א

אומרים: ברוך שאמר, קודם פסוקי דזמרה, וישתבח, לאחריהם.

**.36מגן אברהם סימן נא**

א אומרים ברוך שאמר. - …ויאחוז בב' ציציות שבטלית שהם כנגד פניו בשעת אמירת ב"ש [בכוונות]:

**.37משנה ברורה סימן נא**

(א) ברוך שאמר - …ואוחז ב' ציצית שלפניו בשעת אמירת ב"ש ולאחר גמר ב"ש ינשקם…

**.38שו"ת הריב"ש סימן תפו**

עוד שאלת כי נהגת להסתכל בד' ציצית בשעת קריאת שמע כשאתה מגיע לוראיתם אותו, מפני שראית כן לרב רבי יונה ז"ל בס' היראה. וכן בספר עמודי גולה מונה מצוה לעצמה להסתכל בציצית. ואמרת כי יש לועגים עליך בזה. ונסמכים ממה שמצאו תשוב' נטרונאי ז"ל שמלמדין למי שעושה כן שלא יעשה. שא"כ כשמגיע לוקשרתם, נאמר שיאחז תפליו. וכשמגיע לוכתבתם, נאמר שיהא צריך לבא לביתו ויניח ידו על מקום מזוזה.

תשובה עם היות שאין נראה שתמנה הראיה מצוה לעצמה, כמו שכתו' בספר עמודי גולה כי אין /כנראה צריך למחוק אין/ זה נתינת טעם למצוה זו. כמו שאמרו ז"ל (במנחות מ"ג:) וראיתם אותו, ראיה מביאה לידי זכירה זכירה מביאה לידי עשיה. וטעם המצוה אין ראוי שתמנה מצוה לעצמה. ושאר מוני המצות לא מנוה מצוה לעצמה. אבל כיון שהראיה היא תכלית ראשון למצוה זו כדי שיבא לתכלית האחרון שהיא קיום המצו', טוב וראוי להסתכל בציצית בשעת העטיפה כשמברך עליה. וכן אני נוהג. ואתה שנהגת להסתכל בה בשעת קריאת שמע כשאתה מגיע לוראיתם אותו, אל תניח מנהגך כי מנהג יפה הוא. וחבובי מצוה הוא. וכך היה נוהג מורי החסיד הרב רבי פרץ הכהן זצ"ל. ומה שהקשו שאם כן יעשה כן בתפלין, יעשה ויעשה, שהרי חייב אדם למשמש בתפליו בכל שעה כדי שיהא זריז בהם. כדאמרי' בפ"ק דשבת (י"ב) חייב אדם למשמש בתפליו בכל שעה, קל וחומר מציץ. מה ציץ שאין בו אלא אזכרה אחת אמרה תורה והיה על מצחו תמיד, שלא יסיח דעתו ממנו. תפלין שיש בהן כמה אזכרות על אחת כמה וכמה. ואם כשמגיע לוקשרתם, ממשמש בהם, כל שכן שהוא מנהג יפה. והרב רבי יונה ז"ל בספר היראה כן כתב גם בתפלין. ומה שהקשו יעשה כן במזוזה, אינו ענין. שאם אמרו במה שהוא לבוש ומזומן לפניו, לא אמרו במה שהוא קבוע בכותל ואינו לפניו. ועוד שבציצית הזכיר הכתוב הראיה, כדי שיבא לידי זכירה. ובתפלין גם כן שמשמוש בהן מצוה כדי שיהא זריז בהן. ואם עושה כן כשמזכיר וקשרתם, משום חבובי מצוה כל שכן שמפליא לעשות. אבל במזוזה אינו כן. ולכן אחוז במנהגך אל תרף. והלועגים עליך בזה לא יפה הם עושים.

**.39שמות פרשת תצוה פרק כח**

(לו) וְעָשִׂיתָ צִּיץ זָהָב טָהוֹר וּפִתַּחְתָּ עָלָיו פִּתּוּחֵי חֹתָם קֹדֶשׁ לַיקֹוָק:

(לז) וְשַׂמְתָּ אֹתוֹ עַל פְּתִיל תְּכֵלֶת וְהָיָה עַל הַמִּצְנָפֶת אֶל מוּל פְּנֵי הַמִּצְנֶפֶת יִהְיֶה:

(לח) וְהָיָה עַל מֵצַח אַהֲרֹן וְנָשָׂא אַהֲרֹן אֶת עֲוֹן הַקֳּדָשִׁים אֲשֶׁר יַקְדִּישׁוּ בְּנֵי יִשְׂרָאֵל לְכָל מַתְּנֹת קָדְשֵׁיהֶם וְהָיָה עַל מִצְחוֹ תָּמִיד לְרָצוֹן לָהֶם לִפְנֵי יְקֹוָק:

**.40תלמוד בבלי מסכת שבת דף יב עמוד א**

דאמר רבה בר רב הונא: חייב אדם למשמש בתפילין כל שעה ושעה, קל וחמר מציץ: מה ציץ שאין בו אלא אזכרה אחת - אמרה תורה והיה על מצחו תמיד - שלא יסיח דעתו ממנו, תפילין שיש בהן אזכרות הרבה - על אחת כמה וכמה.

**.41רש"י מסכת שבת דף יב עמוד א**

והיה על מצחו תמיד - קרא יתירא הוא להך דרשה, דהא כבר קבע ליה מקום והיה על מצח אהרן.

**.42רמב"ם הלכות תפילין ומזוזה וספר תורה פרק ד**

הלכה יד

חייב אדם למשמש בתפיליו כל זמן שהם עליו שלא יסיח דעתו מהם אפילו רגע אחד, שקדושתן גדולה מקדושת הציץ שהציץ אין בו אלא שם אחד ואלו יש בהם אחד ועשרים שם של יו"ד ה"א בשל ראש וכמותן בשל יד.

**.43שולחן ערוך אורח חיים הלכות תפילין סימן כח**

סעיף א

חייב אדם למשמש בתפילין בכל שעה, שלא יסיח דעתו מהם. וימשמש בשל יד תחלה, וכשיאמר וקשרתם לאות על ידך (דברים ו, ח) ימשמש בשל יד, וכשיאמר והיו לטוטפות בין עיניך (דברים ו, ח) ימשמש בשל ראש.

**.44משנה ברורה סימן כח**

(א) בכל שעה - פי' בכל שעה שנזכר בהם חייב למשמש דעל ידי כן נזכר עליהן תדיר ולא יבא לידי היסח הדעת ועוד כדי לתקנם שלא יזיזו ממקומן:

(ב) שלא יסיח דעתו - ובעת התפלה א"צ למשמש בהם [מ"א לקמן בסימן מ"ד ועיין בפמ"ג]:

**.45פרי מגדים אורח חיים אשל אברהם סימן כח**

א בכל שעה. - …ובמ"א שם [סימן מד ס"ק ב] דעומד בתפלה אין צריך למשמש בהם, ואיני יודע דלפי מה שכתב הב"ח [סוף סימן מד] וודאי איסורא דהיסח הדעת ליכא אבל מצוה איכא קל וחומר מציץ, ולפסקי מהרא"י אף בתפלה [כדי] שלא יזיזו ממקומן:

**.46שולחן ערוך הרב אורח חיים סימן כח**

סעיף ב

…ואינו חייב למשמש בהן בשעת התפלה שאז אין לחוש שיבוא לידי היסח הדעת גמור שהוא שחוק וקלות ראש ואף על פי כן טוב שימשמש בהן כדי שיהיה דעתו עליהן ממש שזהו מצוה מן המובחר ומנהג יפה למשמש בתפילין כשמזכיר מצותן בקריאת שמע וממשמש בשל יד כשאומר וקשרתם לאות על ידך ובשל ראש כשאומר והיו לטוטפות בין עיניך:

**.47שולחן ערוך אורח חיים הלכות קריאת שמע סימן סא**

סעיף כה

(לט) כשיאמר: וקשרתם לאות על ידך ימשמש בתפילין של יד, וכשיאמר: והיו לטוטפות בין עיניך ימשמש בש"ר...

**.48משנה ברורה סימן סא**

(לט) כשיאמר וקשרתם לאות - וכן בפרשה שניה כשמזכיר ענין תפילין צריך למשמש:

**.49חיי אדם חלק א כלל יד**

סעיף טו

אסור להסיח דעתו מתפילין, ולא נקרא היסח הדעת, אלא שחוק וקלות ראש וליצנות (וביומא דף ח' כתבו ת"י דה"ה שינה ושם בת"י כ' שכ"ז אינו אלא מדרבנן), וזה אסור מן התורה, שהרי ילפינן קל וחומר מציץ שאין בו אלא אזכרה א', קל וחומר תפילין שיש בהן הרבה (אך בתוס' דף ח' ע"א כתבו דאינו ק"ו גמור דאורייתא אלא מדרבנן כו' ע"ש) (סי' מ"ד). ובכל עת שנזכר מתפילין, חייב למשמש בהן. וימשמש תחלה בשל יד. והמנהג לנשק בשעת משמוש ובשעת הנחתן וחליצתן משום חבוב מצוה. וכשיאמר "וקשרתם", ימשמש בשל יד. וכשיאמר "ולטוטפות", ימשמש בשל ראש…

**.50קיצור שולחן ערוך סימן י**

סעיף יז

חייב אדם למשמש בתפילין, בכל שעה ושעה שנזכר בהם, שעל ידי זה לא יבא לידי היסח הדעת גמור, וימשמש תחלה בשל יד ואחר - כך בשל ראש. ומנהג יפה למשמש בהן כשמזכיר מצותן בקריאת שמע, כשאומר וקשרתם לאות על ידך, ממשמש בשל יד ונושק, וכשאומר והיו לטוטפות בין עיניך ממשמש בשל ראש ונושק.

**.51ספר אבודרהם ברכות השחר**

…כתב גאון שמנהג החכמים לנשק התפלין בשעת הנחתן ובשעת חליצתן…

**.52אורחות חיים חלק א הלכות תפילין**

יא. …כתב גאון לנשק התפילין כך מנהג כל החכמים לנשקן בשעת הנחה ובשעת חליצה ע"כ:

**.53שולחן ערוך אורח חיים הלכות תפילין סימן כח**

סעיף ג

מנהג החכמים לנשק התפילין בשעת הנחתן ובשעת חליצתן.

**.54לבוש אורח חיים סימן כח**

סעיף ג

מנהג חכמים הוא לנשק התפילין בשעת הנחתן ובשעת חליצתן, כדי לחבב המצוה:

**.55אליה רבה סימן כח**

(ה) מנהג חכמים וכו'. מנהג יפה וטוב לכל איש ישראל לעשות כן, ששנינו [פסחים נד ע"ב] לעולם יעשה אדם עצמו תלמיד חכם, מקור חיים [אות ג]:

**.56שו"ת אגרות משה אורח חיים חלק ד סימן י**

אם לנשק התפילין כשמניחן.

ראיתי לחכם אחד שהביא ראי' מכריכת רצועת תפילין של יד שלא הוי הפסק בין תפילין של יד לתפילין של ראש, שגם הנשיקה הואיל ומצוה שוב לא הוי הפסק בין תפילין ש"י לש"ר =של יד לשל ראש=. והנה מהכריכות ראיה להיפוך דהא הטור כתב בסימן כ"ה בשם הרא"ש דיניח של ראש קודם שיכרוך סביב זרועו מטעם שהכריכה אינה מן המצוה, ופסק כן השו"ע בסעיף י"א, אף המג"א ס"ק י"ח כתב שהאר"י כרך קודם שהניח של ראש משום שסובר דהכריכה מצוה היא, ופירש במחצית השקל דלהרא"ש אינה ממצות הנחת תפילין דכן איתא בב"י בטעמו, והאר"י סובר דהכריכה היא ממצות הנחת תפילין, וא"כ נשיקה שודאי אינה ממצות הנחת תפילין לכו"ע אפשר הוא הפסק, אך מסברא נוטה שאינה הפסק כיון שאין בזה ענין שיהוי כלל.

**.57ילקוט יוסף קצוש"ע אורח חיים סימן כח - דיני חליצת תפילין - ושלא יסיח דעתו**

טז. מנהג החכמים לנשק התפילין בשעת הנחתן, [לא בין תפילין של יד לתפילין ראש, אלא קודם שקושר תפילין של יד, וקודם הברכה], ובשעת חליצתן…

**.58דברים פרשת ראה פרק יג**

(ה) אַחֲרֵי יְקֹוָק אֱלֹהֵיכֶם תֵּלֵכוּ וְאֹתוֹ תִירָאוּ וְאֶת מִצְוֹתָיו תִּשְׁמֹרוּ וּבְקֹלוֹ תִשְׁמָעוּ וְאֹתוֹ תַעֲבֹדוּ וּבוֹ תִדְבָּקוּן:

**.59תלמוד בבלי מסכת סוטה דף לט עמוד ב**

ואמר רבי תנחום אמר רבי יהושע בן לוי: אין הצבור רשאין לצאת - עד שינטל ספר תורה ויניח במקומו; ושמואל אמר: עד שיצא. ולא פליגי: הא דאיכא פיתחא אחרינא, הא דליכא פיתחא אחרינא. אמר רבא, בר אהינא אסברה לי: באחרי ה' אלהיכם תלכו.

**.60רש"י מסכת סוטה דף לט עמוד ב**

איכא פיתחא אחרינא - משנטל ס"ת לצאת דרך פתחו הרוצה לצאת בפתח אחר יוצא ואפי' לא יצא ס"ת ליכא פיתחא אחרינא נכון שיצא ס"ת תחילה ולא יצא האדם בפתח לפני ס"ת.

בר אהינא אסברה לי - חכם ששמו בר אהינא אסברה לי הבינני טעמו של דבר.

**.61רמב"ם הלכות תפילה ונשיאת כפים פרק יב**

הלכה כד

…מקום שמוציאין ספר תורה אחר שקוראין בו ומוליכין אותו לבית אחר להצניעו אין הצבור רשאין לצאת עד שיצא ספר תורה וילוו ב אותו והם אחריו עד המקום שמצניעין אותו בו.

**.62שולחן ערוך אורח חיים הלכות קריאת ספר תורה סימן קמט**

סעיף א

אין הצבור רשאים לצאת מבהכ"נ, עד שיצניעו ס"ת. הגה: מיהו אם אינם יוצאים, רק יחיד, לית לן בה (ב"י בשם הר"י בחדושי מגילה). ואם מצניעים הס"ת בבית אחר, אם אין לבהכ"נ אלא פתח א', צריכין להתעכב עד שיצא הס"ת וילכו אחריו למקום שמצניעים אותו שם; ואם יש לבהכ"נ שני פתחים, יכולים לצאת בפתח אחד קודם שיצא הס"ת בפתח האחר, ובלבד שילכו אחר הס"ת וילווהו למקום שמצניעין אותו שם. הגה: ובמקומות שמצניעין אותו בהיכל, שהוא הארון בבהכ"נ, מצוה לכל מי שעוברת לפניו ללוותה עד לפני הארון שמכניסין אותה שם (ד"ע ומהרי"ל). וכן הגולל ילך אחר הס"ת עד לפני הארון, ועומד שם עד שיחזירו הספר תורה למקומה (הגה' מיימוני פ' י"ב מה"ת) וכן נוהגין במגביה הס"ת, כי הוא עיקר הגולל וכמו שנתבאר; ויש שכתבו שמביאים התינוקות לנשק התורה, כדי לחנכם ולזרזם במצות, וכן נוהגין. (אור זרוע).

**.63משנה ברורה סימן קמט**

(ג) צריכין להתעכב וכו' - דאין נכון שיצא אדם בפתח קודם הספר תורה:

(ד) וילכו אחריו וכו' - לעשות לה הידור ללותה ואסמכוה אקרא דכתיב אחרי ה' אלהיכם תלכו [גמרא]:

(ה) לצאת בפתח אחד וכו' - דבזה לא מנכר שיוצא קודם הס"ת:

(ז) ללותה - וכן כשמוציאין מההיכל מצוה לכל מי שעוברת לפניו ללותה עד הבימה:

(ח) וכן נוהגין במגביה וכו' - משמע דמנהגנו הוא במגביה בלחוד אבל בלבוש ושלחן ע"ש וש"א מבואר דבין המגביה ובין הגולל צריכין ללותה עד לפני ארון הקודש.

**.64חיי אדם חלק א כלל לא**

סעיף מב

חייב לנהוג כבוד גדול בספר תורה. ומצוה ליחד לו מקום ולכבד המקום ההוא ולהדרו ביותר… ובשעה שמוציאין ומכניסין הספר תורה, מצוה לכל מי שעוברת לפניו ללוותה עד מקומו. וכן המגביה והגולל ילכו ללוותה [קמ"ט]:

**.65ערוך השולחן אורח חיים סימן קמט**

סעיף ג

וכתב רבינו הרמ"א ובמקומות שמצניעין אותו בהיכל שהוא הארון בבהכ"נ מצוה לכל מי שעוברת לפניו ללוותו עד לפני הארון שמכניסין אותו שם וכן הגולל ילך אחר הס"ת עד לפני הארון שמכניסין אותו שם ועומד שם עד שיכניסו הס"ת למקומה וכן נוהגים במגביה הס"ת כי הוא עיקר הגולל כמ"ש בסי' קמ"ז ויש שכתבו שבאים התנוקות לנשק התורה כדי לחנכם ולזרזן במצות וכן נוהגין עכ"ל ויש שכתבו דגם כשמוציאין התורה מהארון ילוה אותה עד הבימה [מג"א סק"ג] ויש אדרבא נמנעין עצמן מזה משום דמיחזי כיוהרא שמראה עצמו שהוא כדאי להיות ממלווי התורה משא"כ בחזרה כשהולכין מהבימה אחר הס"ת הלא בהכרח לילך אחריה ולא מיחזי כיוהרא ולפ"ז נראה דכל אחד יכול לעשות כרצונו ובלבד שתהא כוונתו לשמים:

**.66פרי מגדים אורח חיים אשל אברהם סימן קמט**

ג ללוותה. עיין מ"א. כשמוציאין מהיכל מצוה לכל מי שהולכת לפניו ללוותה עד הבימה, וכן הגולל אף על פי שאין עוברת לפניו ילך מהבימה עד ההיכל:

**.67מור וקציעה סימן קמט**

…ונ"ל דה"ט דהאידנא לא קפדי ללוות הס"ת כשעובר לפניהם בבה"כ, משום דדחיק להו עלמא ולא אפשר לכולא ציבורא למיזל אבתריה…

**.68לדוד אמת סימן כו**

החזרת ס"ת להיכל

א. …(ג) במקום שמצניעין הס"ת בבהכ"נ בהיכל מצוה לכל מי שעובר לפניו הס"ת שילוהו עד ההיכל וכל המגביה ס"ת והגולל והאוחז עץ החיים כולן ילכו אחר הס"ת שכל זה הדור לס"ת. (ד) ויש מי שכתב דלא קפדינן ללותו כל מי שעובר לפניו ויש טעם בדבר והוא כפי פירושו עי' באורך בס' מו"ק סי' קמ"ט. (ה) י"א שיביאו התנוקות לנשק לס"ת כיד לחבבה בעיניהם ולזרזן למצות…

**.69ספר אור זרוע חלק ב - הלכות שבת סימן מח**

…ואחר שקרא הולך ש"צ ויושב על קטידרא וכל התנוקות הולכין ומנשקין לס"ת כשגללה הגולל ומנהג יפה הוא זה לחנך את התנוקת למצות ולזרזם ודומה לההיא דמס' סופרים דמסיק לא היו מניחים בניהם קטנים אחריהם אלא היו מוליכין אותם לבתי כנסיות כדי לזרזן במצות…

**.70יסוד ושורש העבודה שער שמיני פרק ח**

…ז"ל האר"י ז"ל ומחבקים ומנשקים הס"ת בשתי זרועות דווקא ולא כמו שנוהגים ליגע ביד ולנשק היד כי זה מנהג בורות…

**.71שו"ת ציץ אליעזר חלק יב סימן מ**

(א) אודות מה שבהרבה פעמים מוציא הס"ת מארון הקודש להוליכה אל הבימה לקרוא בה, צועד אתה כמה צעדים אחורנית או לצדדים ומושיטה לעומדים שם שינשקו אותה. גם בעיני הדבר נראה תמיד למוזר ואני מרגיש בכך כפחיתת כבוד לס"ת כאילו מחזרים ומבקשים שינשקו אותה, וגם עצם הסטיה אתה ממחוז חפצה מהוה אי כבוד לה, וברור שכבודה היא שכל העומדים וכל הנמצאים יחזרו המה אחריה ויתקרבו אליה לנשקה. ואלה שלא מתקרבים יהיה מאיזה טעם שיהיה אין לו לנושאה להתקרב אתה אליהם.

ומה מאד שמחתי שמצאתי לאח"ז בספר שו"ת ריב"ם שנייטוך שכבר הרעיש על הדבר הזה, ובקצת עיקר דינים לבני ישראל שבתחילת הספר בסעי' ט"ז כתוב לאמר: להזהר בעת פתיחת הא"ק =הארון קודש= בשעת קריאת התורה שיטול הש"ץ הס"ת ויסבב התיבה לצפון ולדרום, וכל או"א ילך אל התיבה לנשק הס"ת אם ירצה, אבל לא יולך הש"ץ את הס"ת אצל כל או"א ויושיט לו הס"ת כמו חתיכת חפץ, כמו שראינו בארץ אשכנז, וזה גנאי גדול ובזיון גדול לתורתנו הקדושה, והוא דומה לחילול השם, כי איך ימלא לבו של בו"ד שלא להטריח א"ע לילך לס"ת לנשק כ"א שהס"ת יבוא אליו, ע"כ נ"ל שהקולר ההוא תלוי על צואר הרבנים היינו שישגיחו על הדבר הזה בכל מקום שידם מגעת ולהגליל השייך אליו יזהר להזהיר שלא להעשות כן, וישראל קדושים בודאי ישמעו ויעשו יקר וגדולה וכבוד להש"י עכ"ל. רואים עד כמה שאורייתא קמרתחי בהגה"ח הנ"ל על הדבר הזה עד שמצא לנחוץ להתריע על כך בחריפות כזאת.

**.72תלמוד בבלי מסכת עבודה זרה דף יא עמוד א**

אונקלוס בר קלונימוס איגייר. שדר קיסר גונדא דרומאי אבתריה, משכינהו בקראי, איגיור…הדר שדר גונדא אחרינא אבתריה, אמר להו: לא תשתעו מידי בהדיה. כי נקטי ליה ואזלי, חזא מזוזתא [דמנחא אפתחא], אותיב ידיה עלה ואמר להו: מאי האי? אמרו ליה: אימא לן את. אמר להו: מנהגו של עולם, מלך בשר ודם יושב מבפנים ועבדיו משמרים אותו מבחוץ, ואילו הקב"ה, עבדיו מבפנים והוא משמרן מבחוץ, שנאמר: בה' ישמר צאתך ובואך מעתה ועד עולם, איגיור. תו לא שדר בתריה.

**.73תהלים פרק קכא**

(ח) יְקֹוָק יִשְׁמָר צֵאתְךָ וּבוֹאֶךָ מֵעַתָּה וְעַד עוֹלָם:

**.74ספר מהרי"ל (מנהגים) ליקוטים**

[צא] אמר מהר"ש: הרוצה לילך מחוץ לעיר, כשיוצא מפתח ביתו יניח ידו על המזוזה ויאמר: בשמך טל אטלה. כי "טל" בגימטרי' כוז"ו, והוא השם שכתוב על המזוזה מבחוץ כנגד שם ארבע אותיות, כי הוא אותיות שניות אחר אותיות דשם ארבע באלפ"א בית"א.

**.75שולחן ערוך יורה דעה הלכות מזוזה סימן רפה**

סעיף ב

… הגה: י"א כשאדם יוצא מן הבית יניח ידו על המזוזה (מהרי"ל שם ומוכח בעבודת כוכבים דף י"א), ויאמר: ה' ישמר צאתי וכו' (במדרש). וכן כשיכנס אדם לבית, יניח ידו על המזוזה.

**.76ברכי יוסף יורה דעה סימן רפה**

ד. הגהה. יניח ידו על המזוזה וכו'. והאר"י זצ"ל כתב יניח אצבעו הנקרא אמה על שדי וינשקהו, ויתפלל לה' שישמרנו בשם שדי וחילופו באותיות המאוחרות תכ"ה שיצילנו מיצה"ר.

**.77פתחי תשובה יורה דעה סימן רפה**

(ד) יניח ידו על המזוזה עיין (בשו"ת רבינו עקיבא איגר סי' נ"ח) שכתב דאם אין המזוזה בתוך תיק לא נכון להניח ידו עליה כמ"ש התוס' בשבת דף יד דכל כתבי הקודש אסור ליגע בידו ערום ופשיטא דגם מזוזה בכלל וגם בא"ח סי' קמ"ז בהג"ה כתב דטוב להחמיר בכל כתבי קודש שלא לאחוז ערום ומה שאין נזהרים בתפילין לאחזם ערום היינו דמצותן בכך וא"א בע"א. ואם רצונו להניח ידו טוב להוריד מלבושו אשר על אצילי ידיו להניח על המזוזה ע"ש:

**.78שו"ת רבי עקיבא איגר מהדורא קמא סימן נח**

…והך מלתא גופא להניח ידו על המזוזה אין לו מקור בש"ס רק בש"ע /יו"ד/ (סי' רפ"ה) בהג"ה בשם מהרי"ל א"כ פשיטא שלא לעשות כן אם יש בו חשש איסור שמקורו בהש"ס דהיינו דר' פרנך והוי מצוה הבאה בעבירה, ולזה אם רצונו להניח ידו על המזוזה טוב להוריד מלבושו אשר על אצילי ידיו, להניח על המזוזה. כנלענ"ד. הק' עקיבא.

**.79של"ה מסכת פסחים פרק נר מצוה**

לט. ובר מן דין, יחשוב האדם המצוה הבאה לו פעם אחת בשנה, ואחר כך כל השנה אלו מצוות עוברות ממנו. על כן בשעתם יכבדם ויאהבם וידבק בהם, לא יפרד מחשבתו מהם. וראיתי מבני עליה המחבבים מצוות, היו מנשקין המצות והמרור, וכל המצוות בעת מצוותן. וכן הסוכה בכניסתם וביציאתם. וכן ארבעה מינים שבלולב, והכל לחבב המצוות. ויש ללמוד זה ממה שכתב רמ"א (או"ח) בסימן כ"ד (ס"ד), יש נוהגין לנשק הציצית בשעה שרואה בם, והכל משום חיבוב מצוה. ואשרי מי שעובד את ה' בשמחה ובטוב לבב ובדביקה וחשיקה וחפיצה.

**.80אגרא דכלה בראשית פרשת ויצא**

וישק יעקב לרחל וישא את קולו ויבך. הכתוב משמיענו בזה לפי פשוטו גודל קדושת יעקב אבינו, שהיה ענין הזיווג אצלו בלי התבייש מבני אדם, כי כל כך היה דבוק בהשי"ת ועשות רצונו עד ששם הענין הזה אצלו כציצית ותפילין, אשר לא יתבייש האדם לנשק החפץ של מצוה לפני כל, על כן נשק לרחל חפץ של מצוה לפני הרועים כי לא עלתה על לבו מגודל דביקותו שזה דבר מכוער בעיני הבריות המתנהגים בחומריות למלאות התאוה. ועל כן י"ל דמשום הכי בכה, שלא זכה עדיין לקיים המצוה…

**.81ספר חסידים (מרגליות) סימן רנה**

לא ינשק אדם בבית הכנסת את בנו ולא בביתו לפני רבו. לאחר שקרא בתורה מנשק ס"ת ע"ש ישקני מנשיקות פיהו (שה"ש א' ב'). ואם נזדמן לו רוק ירוק ואח"כ יש לו לנשק ולא ינשק ואח"כ ירוק…

**.82שו"ת בנימין זאב סימן קסג**

…מצאתי בספר האגודה בברכות פר' כיצד מברכין משם ספר כל בו דיש מספקין אם יש לברך זמן על פירות שבכרו בין י"ז לתמוז לט' באב אם יכולין לברך עליהם לאחר ט"ב כי החסידים אינם רוצים לאוכלן וטעמא שאין רוצים לומר בזמן אבל וצער שהחיינו לזמן הזה ולא ינשק אד' לבניו בבי' הכנסת להודיע שאין אהבה כאהבת הקב"ה…

**.83דרכי משה הקצר אורח חיים סימן צח**

(ג) באגודה פרק כיצד מברכין בשם הכל בו כתב דאסור לנשק בניו בבית הכנסת להודיע שאין אהבה וחיבה כאהבת הקב"ה וכן כתב בנימין זאב סימן קס"ג:

**.84שולחן ערוך אורח חיים הלכות תפילה סימן צח**

סעיף א

… הגה: … ואסור לאדם לנשק בניו הקטנים בבהכ"נ, כדי לקבוע בלבו שאין אהבה כאהבת המקום (בנימין זאב סי' קס"ג ואגודה פ' כיצד מברכין).

**.85בראשית פרשת ויגש פרק מו**

(כט) וַיֶּאְסֹר יוֹסֵף מֶרְכַּבְתּוֹ וַיַּעַל לִקְרַאת יִשְׂרָאֵל אָבִיו גֹּשְׁנָה וַיֵּרָא אֵלָיו וַיִּפֹּל עַל צַוָּארָיו וַיֵּבְךְּ עַל צַוָּארָיו עוֹד

**.86רש"י בראשית פרשת ויגש פרק מו**

(כט) ויבך על צואריו עוד - לשון הרבות בכיה וכן (איוב לד כג) כי לא על איש ישים עוד, לשון רבוי הוא, אינו שם עליו עלילות נוספות על חטאיו, אף כאן הרבה והוסיף בבכי יותר על הרגיל אבל יעקב לא נפל על צוארי יוסף ולא נשקו, ואמרו רבותינו שהיה קורא את שמע:

**.87שו"ת אורח משפט אורח חיים סימן כב**

ב"ה, עיה"ק ירושלים תובב"א, י"א תשרי תרפ"ג. שלו' וברכה באה"ר לכבוד ידידי הרב הגאון המפורסם בתו"י איש האשכולות מוהרש"י פינקלשטיין שליט"א, האבד"ק בראנזוויל יצ"ו, אחדשה"ט באה"ר…

… שאף דלגבי דינא דאיסור לנשק בניו הקטנים נלע"ד דאורחא דמילתא נקיט הרמ"א /או"ח/1 שהרי במקורות הראשונים ובייחוד בד' ספר חסידים סי' רנ"ה כתב סתם לא ינשק אדם בביהכ"נ את בנו, נראה דלא חלקו בין גדול וקטן והכל בכלל האיסור, וכ"נ מדמסיים שם בס"ח =בספר חסידים= ולא בביתו לפני רבו, נראה דחוץ מהענין שלא להראות אהבה אחרת חוץ מאהבת השי"ת יש בזה משום נגד אימת וכבוד הרב, ובזה אין חילוק כנראה בין גדול לקטן, ואולי גם מה שכתב בנו ג"כ אורחא דמילתא נקט וה"ה דלאחרים ג"כ אסור לנשק בפני רבו, וה"ה בביהכ"נ, ואולי יש בזה חילוקי דעות בין האגודה ות' ב"ז, שאינם כעת ת"י =תחת ידי=, ובין דעת ס"ח, ועכ"פ נראה שאין לחלק למעשה בזה להתיר לנשק בנים גדולים בביהכ"נ, כד' כת"ר שליט"א…

**.88תלמוד בבלי מסכת עבודה זרה דף יז עמוד א**

עולא כי הוה אתי מבי רב, הוה מנשק להו לאחתיה אבי ידייהו, ואמרי לה: אבי חדייהו.

**.89רש"י מסכת עבודה זרה דף יז עמוד א**

אבי חדייהו - חזה דרך בני אדם כשיוצאין מבית הכנסת מיד הוא נושק לאביו ולאמו ולגדול ממנו בארכובה או בפס ידיו [משום כבוד].

**.90תורת חיים מסכת עבודה זרה דף יז עמוד א**

אבי ידייהו ואמרי לה אבי חדייהו. מדלא נקט ש"ס אידייהו ואחדייהו משמע דלא הוה מנשק להו על היד ועל החזה גופייהו אלא על בית היד ובתי החזה דהיינו על המלבוש שמכניסין בו היד והחזה…

**.91תלמוד בבלי מסכת נדרים דף ט עמוד ב**

דתניא, אמר (רבי) שמעון הצדיק: מימי לא אכלתי אשם נזיר טמא אלא אחד; פעם אחת בא אדם אחד נזיר מן הדרום…מיד עמדתי ונשקתיו על ראשו, אמרתי לו: בני, כמוך ירבו נוזרי נזירות בישראל.

**.92מסכתות קטנות מסכת אבות דרבי נתן פרק ו**

הלכה ג

…אמרו אותו היום נתן עיניו רבן יוחנן בן זכאי ברבי אליעזר ואמר ליה פתח ודרוש. א"ל איני יכול לפתוח. דחק עליו ודחקו עליו התלמידים עמד ופתח ודרש בדברים שלא שמעתן אזן מעולם. כל דבר ודבר שיצא מפיו עמד רבן יוחנן בן זכאי על רגליו ונשקו על ראשו…

**.93מסכתות קטנות מסכת כלה פרק א**

הלכה כא

… אמרו עליו על ר' טרפון שהיה עשיר גדול, ולא היה נותן מתנות לאביונים, פעם אחת מצאו עקיבא, אמר לו רבי רצונך שאקח לך עיר אחת או שתים, אמר לו הן, מיד עמד ר' טרפון ונתן לו ארבעת אלפים דינרי זהב, נטלן ר' עקיבא וחילקן לעניים, לימים מצאו ר' טרפון, אמר לו, עקיבא, היכן העיירות שלקחת לי, תפסו בידו והוליכו לבית המדרש, והביא ספר תהלים והניחו לפניהם, והיו קורין והולכין עד שהגיעו לפסוק זה, פזר נתן לאביונים צדקתו עומדת לעד קרנו תרום בכבוד, עמד ר' טרפון ונשקו על ראשו, אמר לו רבי אלופי, רבי בחכמה, ואלופי בדרך ארץ…

**.94מדרש זוטא - קהלת (בובר) פרשה ה**

[יז] אשר (יתן) [נתן] לו האלהים. ר' אבא [בר כהנא] על לבי כנישתא שמע קליה דר' לוי קאים ודריש…עמד ר' אבא בר כהנא ונשקו על ראשו אמר אלמלא לא באתי אלא לשמוע דבר זה דיי.

**.95בן איש חי שנה ראשונה פרשת ויקרא**

יא. …ואין לנשק בניו הקטנים בבית הכנסת, דאין ראוי להראות שם אהבה אחרת זולת אהבת המקום. מיהו נשוק ידי ת"ח מותר, כי זה עושה לכבוד התורה ואהבתה. וכן אותם הנוהגים שהעולה לס"ת בירידתו ינשק ידי אביו או רבו ושאר קרובים שחייב בכבודם מן התורה, גם זה הוא בכלל מצוה שעושה כן לכבוד השי"ת שצוה בכבודם, אך ידי קרובים שאין חייב בכבודם מן הדין לא ינשק. וכן משרת אצל בעה"ב בשכירות אם עלה לס"ת לא ינשק ידי בעה"ב היושב שם בבית הכנסת, דאין ראוי להראות כבוד לבשר ודם במקום המקודש הזה כי אם רק כבוד המקום ב"ה…

**.96שו"ת יחוה דעת חלק ד סימן יב**

שאלה: בבית הכנסת של עולי צפון אפריקה, יש שנוהגים שאחר שסיים העולה לספר תורה את קריאתו, וחוזר למקומו, נגשים אליו קרוביו וידידיו, ומתנשקים עמו, האם מנהג זה נכון לפי ההלכה?

…ואמנם המנהג פשוט אצלינו, שהבנים מנשקים ידי אביהם, והתלמידים מנשקים ידי רבותיהם, לאחר שסיימו לקרות בתורה, אולם מנהג זה יסודתו בהררי קודש, שכיון שהקדוש ברוך הוא ציונו על מוראם וכבודם, שבאביו נאמר, איש אמו ואביו תיראו, והקיש הכתוב כבודו לכבוד המקום (בבא מציעא לב ע"א), וכן לגבי רבו, אמרו חז"ל (אבות פרק ד' משנה י"ב) מורא רבך כמורא שמים. ודרשו כן מהפסוק את ה' אלהיך תירא, לרבות תלמידי חכמים. (עיין תוספות בבא קמא מ"א ע"ב ד"ה לרבות). ונשיקת היד היא דרך כבוד לאדם גדול ומכובד, כמו שפירש רש"י במסכת עבודה זרה (י"ז ע"א), ולכן גם בבית הכנסת מצוה לנשק ידיהם, שהרי זה דומה למה שאמרו במסכת בבא בתרא (קי"ט ע"ב), הלכתא חולקים כבוד לתלמיד בפני הרב, היכא דפליג ליה רביה יקרא, והלכתא אין חולקים כבוד לתלמיד בפני הרב היכא דלא פליג ליה רביה יקרא. כלומר שאם הרב עצמו חולק כבוד לתלמידו, מותר גם לאחרים לחלוק כבוד לתלמיד בפני הרב, ואין זה כפגיעה בכבוד הרב שעושים כן בפניו…ואף כאן שהקדוש ברוך הוא ציונו על כבודם ומוראם של האב והרב, מצוה לכבדם ולקום מפניהם ולנשק ידם אף בבית הכנסת, שזהו כבודו של הקדוש ברוך הוא…

…בסיכום: המנהג שיש נוהגים להתנשק עם העולה לספר תורה לאחר שסיים קריאתו בתורה, אינו נכון לפי ההלכה, ומצוה לבטלו. והני מילי בעי למימרינהו בניחותא, כי היכי דליקבלו מיניה, אבל המנהג שנוהגים לנשק ידי הרב והאב, ושאר קרובים שחייב בכבודם, הוא מנהג נכון וישר, ויסודתו בהררי קודש.

**.97ביאור הגר"א אורח חיים סימן צח**

סעיף א

ואסור כו' כדי כו'. ע' זוהר ח"א קל"ב ע"ב ות"ח דהא אוקמוה לא יצלי כו' בגין כו' לא ישוי כו' ע"ש:

**.98זוהר כרך א (בראשית) פרשת חיי שרה**

…ות"ח דהא אוקמוה לא יצלי בר נש אחורי רביה ואתמר כמה דכתיב (דברים י') את יי' אלהיך תירא, את לאכללא דבעי למדחל מרביה כמורא דשכינתא ודחילו דתלמיד רביה איהו, בג"כ בשעתא דצלותא לא ישוי ההוא מורא לקמיה (ד"א ל"ג לצלותא) אלא מורא דקודשא בריך הוא בלחודוי ולא מורא אחרא…

**.99משנה ברורה סימן צח**

(ג) בניו הקטנים - בשל"ה קורא תגר על המביאים ילדים לבהכ"נ [ב] והיינו קטנים שעדיין לא הגיעו לחינוך מטעם כי הילדים משחקים ומרקדים בבהכ"נ ומחללים קדושת בהכ"נ וגם מבלבלים דעת המתפללים ועוד גם כי יזקינו לא יסורו ממנהגם הרע אשר נתחנכו בילדותם להשתגע ולבזות קדושת בהכ"נ אבל כשהגיעו לחינוך אדרבה יביאנו אתו לבהכ"נ וילמדהו אורחות חיים לישב באימה וביראה ולא יניחנו לזוז ממקומו ויזרזהו לענות אמן וקדיש וקדושה עי"ש בסוף עניני תפילה וקה"ת. ועיין בתנא דבי אליהו ח"א פי"ג גודל העונש שיש להאב שמניח את בנו לענות דברים של הבל ותפלות בבהכ"נ:

**.100של"ה מסכת תמיד פרק נר מצוה**

קא. שיחת ילדים בבית הכנסת איסור גדול. והנה אעתיק דברי מוסר שמצאתי בספר נקרא דרך חיים (למהר"ם די לונזאנו) דף ע', וזה לשונו: גרסינן בריש מסכת חגיגה (ג א), דרש רבי אלעזר בן עזריה, 'הקהל את העם האנשים והנשים והטף' (דברים לא, יב), אנשים באים ללמוד, נשים באות לשמוע, טף למה באין, כדי ליתן שכר למביאיהן. וכתבו שם בתוספות (ד"ה כדי): ועל זה סמכו להביא קטנים לבית הכנסת, עד כאן. אמר מנחם, בזמן הזה יש טף בא לבית הכנסת לתת עונש למביאיהן, לפי שהוא בא לחלל קדושת בית אלהינו, ולשחוק בו כברחובות קריה, יקומו לצחק זה עם זה, זה מצחק עם זה, וזה מכה את זה, זה מרנן וזה בוכה, זה מדבר וזה צועק, זה רץ אילך וזה רץ אילך, רץ לקראת רץ ירוץ. ויש אשר יעשה צרכיו בבית הכנסת, ואז יאמרו מים מים, ויש אשר יתן אביו בידו ספר והוא ישליכו לארץ, או יקרעהו לשנים עשר קרעים. סוף דבר, מקול שטטתם כוונת המתפללים נפסדת, ונמצא שם שמים מתחלל.

והמביא טף בזה האופן לבית הכנסת, אין ראוי לו לקוות על זה שכר, כי אם לדאג מן הפורענות. הא למה הוא דומה, לאיש שיש לו עבד שוטה, והלך לדבר אל המלך ועבדו עמו, עמד העבד בשטותו וביזה את המלך וחירפו ואדוניו ראה ושתק, הלא יקצוף המלך על אדוני העבד, ויאמר לו: לא עבדך בזני, כי אם אתה, וייסרהו כדי רשעתו. ולעבד לא יעשה דבר, אין לעבד חטא, כי חשכו אלוה חכמה, ולא חלק לו בבינה. והנה כן הדבר הזה. ולא עוד, אלא שלפעמים גם האבות משחקים עמם למען ספות הרוה על הצמאה. והיותר רע, כי יגדלו הנערים על זה המנהג הרע, והתכונה הזרה, וכל אשר יגדלו עוד יוסיפו סרה להבזות בעיניהם ענין בית הכנסת וקדושתו, ולא יתנו כבוד לתורה. וכיון שעבר אדם עבירה ושנה בה, הותרה לו (ראה קידושין מ א). גם כי יזקין ממנה לא יסור.

קב. סוף דבר, ראוי לאדם שלא להביא הטף הקטן מאד לבית הכנסת, כי יפסיד בהביאו ולא ירויח. אך הטף הגדול קצת, יביאנו לבית הכנסת, ולא יניחנו לזוז ממקומו, וילמדהו ויזרזהו לענות אמן וקדיש וקדושה, ולא ינחוהו לדבר דברי הבאי, וילמדהו לשבת שם באימה וביראה. ובזה יהיה לו שכר טוב מאת השם יתברך…